CELEX: 32015R1430
Language: lt
Date: 2015-08-26 00:00:00
Title: 2015 m. rugpjūčio 26 d. Komisijos įgyvendinimo reglamentas (ES) 2015/1430, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Jambon de Lacaune (SGN)]

27.8.2015   
            
            
               LT
            
            
               Europos Sąjungos oficialusis leidinys
            
            
               L 224/35
            
         KOMISIJOS ĮGYVENDINIMO REGLAMENTAS (ES) 2015/1430
   2015 m. rugpjūčio 26 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Jambon de Lacaune (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo, plėst
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:
   
               (1)
            
            
               remiantis Reglamento (ES) Nr. 1151/2012 50 straipsnio 2 dalies a punktu, Prancūzijos paraiška įregistruoti pavadinimą „Jambon de Lacaune“ paskelbta Europos Sąjungos oficialiajame leidinyje
                   (2);
            
         
               (2)
            
            
               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Jambon de Lacaune“ turi būti įregistruotas;
            
         
               (3)
            
            
               2014 m. kovo 3 d. gautu raštu Prancūzijos valdžios institucijos Komisijai pranešė, kad jų teritorijoje įsisteigusios įmonės SARL René Pujol (11 avenue de Lattre de Tassigny, BP 52 81230, Lakonas) ir Maison Nègre (Lakono mėsos perdirbimo įmonė, 6 avenue de Naurois, 81230, Lakonas) teisėtai prekiavo „Jambon de Lacaune“, nuolat naudodamos šį pavadinimą daugiau kaip penkerius metus, ir kad tai buvo nurodyta nacionalinėje prieštaravimo procedūroje;
            
         
               (4)
            
            
               kadangi 3 konstatuojamoje dalyje minėtos SARL René Pujol ir Maison Nègre įmonės atitinka Reglamento (ES) Nr. 1151/2012 15 straipsnio 1 dalyje nurodytas sąlygas, kad joms būtų suteiktas pereinamasis laikotarpis teisėtai naudoti pavadinimą po jo įregistravimo, joms turėtų būti suteiktas penkerių metų pereinamasis laikotarpis, skaičiuojamas nuo įregistravimo paraiškos pateikimo Komisijai datos, ir leista naudoti pavadinimą „Jambon de Lacaune“;
            
         
               (5)
            
            
               šiame reglamente numatytos priemonės atitinka Žemės ūkio produktų kokybės politikos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Pavadinimas „Jambon de Lacaune“ (SGN) yra įregistruojamas.
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.2 klasei „Mėsos produktai (virti, sūdyti, rūkyti ir kt.)“, pavadinimas.
   2 straipsnis
   
      SARL René Pujol ir Maison Nègre įmonėms leidžiama toliau naudoti įregistruotą „Jambon de Lacaune“ (SGN) pavadinimą iki 2019 m. kovo 3 d.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugpjūčio 26 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 343, 2012 12 14, p. 1.
   
      (2)  OL C 47, 2015 2 10, p. 5.
   
      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).